CELEX: 32015D2291
Language: fi
Date: 2015-12-07 00:00:00
Title: Komission täytäntöönpanopäätös (EU) 2015/2291, annettu 7 päivänä joulukuuta 2015, täytäntöönpanopäätöksen 2013/722/EU muuttamisesta siltä osin kuin on kyse unionin rahoitusosuuden enimmäismäärästä raivotaudin hävittämisohjelmalle Latviassa vuonna 2014 (tiedoksiannettu numerolla C(2015) 8607) (ETA:n kannalta merkityksellinen teksti)

9.12.2015   
            
            
               FI
            
            
               Euroopan unionin virallinen lehti
            
            
               L 323/27
            
         KOMISSION TÄYTÄNTÖÖNPANOPÄÄTÖS (EU) 2015/2291,
   annettu 7 päivänä joulukuuta 2015,
   täytäntöönpanopäätöksen 2013/722/EU muuttamisesta siltä osin kuin on kyse unionin rahoitusosuuden enimmäismäärästä raivotaudin hävittämisohjelmalle Latviassa vuonna 2014
   
      
         (tiedoksiannettu numerolla C(2015) 8607)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 27 artiklan 5 kohdan,
   ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (2), ja erityisesti sen 13 artiklan 3 ja 5 kohdan ja 45 artiklan 1 kohdan,
   sekä katsoo seuraavaa:
   
               (1)
            
            
               Komission täytäntöönpanopäätöksen 2013/722/EU (3) 11 artiklan 3 kohdassa hyväksytään Latvian esittämä monivuotinen raivotaudin hävittämisohjelma 1 päivän tammikuuta 2014 ja 31 päivän joulukuuta 2016 väliseksi ajaksi.
            
         
               (2)
            
            
               Täytäntöönpanopäätöksen 2013/722/EU 11 artiklan 6 kohdan c alakohdan vi alakohdan mukaan unionin rahoitusosuuden enimmäismäärä Latvian esittämää raivotaudin hävittämisohjelmaa varten vuonna 2014 oli alun perin 1 225 000 euroa. Kyseisen päätöksen 11 artiklan 7 kohdan c alakohdan ii alakohdan mukaan rahoitusosuuden enimmäismäärä sille osalle ohjelmaa, joka toteutetaan Valko-Venäjän puskurivyöhykkeellä, oli 475 000 euroa.
            
         
               (3)
            
            
               Sen jälkeen, kun komissio oli arvioinut tekniset ja rahoitusta koskevat välikertomukset, jotka jäsenvaltiot olivat toimittaneet päätöksen 2009/470/EY 27 artiklan 7 kohdan mukaisesti hävittämisohjelmien rahoituksesta vuonna 2014 aiheutuneista menoista, näitä ohjelmia koskevia enimmäismääriä muutettiin komission täytäntöönpanopäätöksellä 2014/925/EU (4).
            
         
               (4)
            
            
               Täytäntöönpanopäätöksen 2013/722/EU 11 artiklan 6 kohdan c alakohdan vi alakohtaa muutettiin täytäntöönpanopäätöksen 2014/925/EU 5 artiklan 17 kohdalla, ja unionin rahoitusosuuden enimmäismääräksi Latvian esittämää raivotaudin hävittämisohjelmaa varten vuonna 2014 vahvistettiin 400 000 euroa. Täytäntöönpanopäätöksen 2013/722/EU 11 artiklan 7 kohdan c alakohdan ii alakohtaa muutettiin täytäntöönpanopäätöksen 2014/925/EU 5 artiklan 18 kohdalla, ja unionin rahoitusosuuden enimmäismääräksi Valko-Venäjän puskurivyöhykkeellä toteutettavaa ohjelman osaa varten vahvistettiin myös 400 000 euroa.
            
         
               (5)
            
            
               Raivotaudin hävittämisohjelmalle Latviassa vuonna 2014 vahvistetussa uudessa unionin rahoitusosuuden enimmäismäärässä on virhe. Jos Valko-Venäjän puskurivyöhykkeellä toteutettava ohjelma suoritetaan asianmukaisella tavalla ja kaikki 400 000 euroa käytetään, täytäntöönpanopäätöksen 2013/722/EU, sellaisena kuin se on muutettuna, 11 artiklan 6 kohdan c alakohdan vi alakohdan ja 11 artiklan 7 kohdan c alakohdan ii alakohdan mukaan Latviassa toteutettavalle ohjelman osalle ei olisi saatavilla lisää unionin rahoitustukea. Tämä on ristiriidassa raivotaudin hävittämistä Euroopan unionista koskevan kokonaisvaltaisen strategian kanssa, sillä tämä strategia perustuu taudin hävittämiseen jäsenvaltioista ja puskurivyöhykkeiden luomiseen unionin ulkorajoille sen estämiseksi, ettei tauti kulkeudu uudelleen unioniin.
            
         
               (6)
            
            
               Täytäntöönpanopäätöstä 2013/722/EU olisi sen vuoksi muutettava ottaen asianmukaisesti huomioon Latvian toimittama tekninen ja rahoitusta koskeva kertomus raivotaudin hävittämisohjelman toteuttamisesta vuonna 2014.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2013/722/EU 11 artiklan 6 kohdan c alakohdan vi alakohta seuraavasti:
   
      
                  ”vi)
               
               
                  800 000 euroa Latvian osalta”.
               
            
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 7 päivänä joulukuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EUVL L 189, 27.6.2014, s. 1.
   
      (3)  Komission täytäntöönpanopäätös 2013/722/EU, annettu 29 päivänä marraskuuta 2013, jäsenvaltioiden vuodeksi 2014 ja sitä seuraaviksi vuosiksi esittämien eräiden eläintautien ja zoonoosien vuotuisten ja monivuotisten hävittämis-, torjunta- ja seurantaohjelmien hyväksymisestä ja niihin myönnettävästä unionin rahoituksesta (EUVL L 328, 7.12.2013, s. 101).
   
      (4)  Komission täytäntöönpanopäätös 2014/925/EU, annettu 16 päivänä joulukuuta 2014, eläintautien ja zoonoosien eräiden muutettujen hävittämis-, torjunta- ja seurantaohjelmien hyväksymisestä vuodeksi 2014 ja täytäntöönpanopäätöksen 2013/722/EU muuttamisesta siltä osin kuin on kyse unionin osallistumisesta tiettyjen kyseisellä päätöksellä hyväksyttyjen ohjelmien rahoitukseen (EUVL L 363, 18.12.2014, s. 173).